ai4bharat/Pralekha huggingface dataset:
आरोग्य आणि कुटुंब कल्याण मंत्रालय
केंद्र सरकारने आतापर्यंत राज्ये/केंद्रशासित प्रदेशांना लसींच्या 16.69 कोटी मात्रा मोफत पुरवल्या
राज्ये/केंद्रशासित प्रदेशांकडे लाभार्थीना देण्यासाठी अजूनही 75 लाखाहून अधिक मात्रा उपलब्ध
याव्यतिरिक्त सुमारे 48 लाख मात्रा पुढील 3 दिवसांत राज्ये/केंद्रशासित प्रदेशांना प्राप्त होतील
नवी दिल्ली, 4 मे 2021
केंद्र सरकार राज्ये आणि केंद्रशासित प्रदेशांच्या सहकार्याने कोविड विरूद्ध लढाईचे नेतृत्व करत आहे. केंद्र सरकारच्या महामारी नियंत्रण आणि व्यवस्थापन  या पाच सूत्री धोरणाचा लसीकरण हा एक अविभाज्य भाग बनला आहे.
कोविड -19 लसीकरणाच्या तिसऱ्या टप्प्यात उदार आणि वेगवान रणनीतीची अंमलबजावणी 1 मे 2021 पासून सुरू झाली आहे. नवीन पात्र लोकसंख्या गटांची नोंदणी 28 एप्रिलपासून सुरू झाली आहे. संभाव्य लाभार्थी थेट कोविन पोर्टलवर  किंवा आरोग्यसेतु ॲपद्वारे नोंदणी करू शकतात.
केंद्र सरकारने आतापर्यंत सुमारे 16.69 कोटी लसींच्या मात्रा  राज्ये / केंद्रशासित प्रदेशांना मोफत पुरवल्या आहेत. यापैकी, वाया गेलेल्या मात्रा धरून एकूण 15,94,75,507  वापरण्यात आल्या
75 लाखाहून अधिक कोविड प्रतिबंधक लसीच्या मात्रा  अद्याप राज्ये /केंद्रशासित प्रदेशांकडे उपलब्ध आहेत.
याशिवाय, पुढील 3 दिवसांत 48 लाखाहून अधिक  लसीच्या मात्रा राज्ये /केंद्रशासित प्रदेशांना मिळणार आहेत.
S.Tupe/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 174
पंतप्रधान कार्यालय
पंतप्रधानांनी ‘आरंभ’ या एकात्मिक मुलभूत अभ्यासक्रमाच्या दुसऱ्या भागातील भारतीय नागरी सेवेच्या प्रशिक्षणार्थी अधिकाऱ्यांशी साधला संवाद
तरूण अधिकाऱ्यांना देशहिताचे निर्णय घेण्याची सूचना
"आरंभ" हा इंटिग्रेटेड फाउंडेशन कोर्स म्हणजे फक्त सुरूवातच नाही तर नवीन परंपरेचे द्योतक- पंतप्रधान
नागरी सेवेतील प्रशिक्षणार्थी अधिकाऱ्यांना वोकल फॉर लोकल हा मंत्र लक्षात ठेवून आत्मनिर्भर होण्याचा सल्ला
नवी दिल्ली, 31 ऑक्टोबर 2020
पंतप्रधानांनी आज भारतीय नागरी सेवेच्या LBSNAA मसूरी येथील प्रशिक्षणार्थी अधिकाऱ्यांशी  केवडिया येथून व्हीडियो कॉन्फरन्सच्या माध्यमातून संवाद साधला. ही 2019 मध्ये सुरूवात झालेल्या ‘आरंभ’ या एकात्मिक मुलभूत अभ्यासक्रमाचा हा एक भाग होता.
प्रशिक्षणार्थी अधिकाऱ्यांनी तयार केलेली प्रेझेंटेशन्स बघितल्यानंतर त्यांच्याशी संवाद साधताना पंतप्रधानांनी या उमेदवारांनी “देशातील नागरिकांची सेवा हे नागरी सेवेतील व्यक्तीचे सर्वोच्च कर्तव्य आहे” या वल्लभभाई पटेलांच्या तत्वज्ञानाचे पालन करावे असे आग्रहाने सांगितले.
या तरूण अधिकाऱ्यांनी देशहित लक्षात घेऊन निर्णय घ्यावे व देशाची एकता व अखंडता कायम राखावी असे सांगत पंतप्रधानांनी प्रोत्साहन दिले. अधिकारी काम करत असलेल्या विभागाच्या मर्य़ादेची बंधने असोत वा कोणत्याही प्रभागात काम करत असोत, नागरी सेवेतील अधिकाऱ्यांचे निर्णय सामान्य नागरीकांच्या हिताचे असले पाहिजे.
फक्त दैनंदिन कामांचे व्यवस्थापन हे देशाच्या ‘स्टील फ्रेम’चे उद्दीष्ट नसावे तर देशाची प्रगती हे लक्ष्य असावे या वर पंतप्रधानांनी भर दिला. संकटाच्या काळात तर याची सर्वात गरज असते असे त्यांनी नमूद केले.
नवनवीन लक्ष्ये गाठणे, नवे मार्ग स्वीकारणे आणि देशाला नवी दिशा देणे यासाठी कौशल्ये विकसित करण्यात प्रशिक्षणाचा मोठा हातभार लावतो असे सांगत पंतप्रधानांनी प्रशिक्षणाचे महत्व अधोरेखित केले.
आधीपेक्षा आता मनुष्यबळाला प्रशिक्षण देणारे आधुनिक प्रकार देशात राबवले जात आहेत असे पंतप्रधान म्हणाले. गेल्या दोन तीन वर्षात नागरी सेवेतील कर्मचाऱ्यांना देण्यात येणारे प्रशिक्षण नमून्यात खूप बदल झाल्याचे त्यांनी सांगितले. आरंभ हा इंटिग्रेटेड फाउंडेशन कोर्स म्हणजो फक्त सुरूवातच नाही तर नवीन परंपरेचे द्योतक आहे असे त्यांनी नमूद केले.
मिशन कर्मयोगी या नागरी सेवेतील अधिकाऱ्यांसाठी हल्लीच झालेल्या बदलाचा त्यांनी संदर्भ दिला. नागरी सेवेतील अधिकाऱ्यांची कार्यक्षमता वाढवून त्यांना जास्त निर्मितीक्षम आणि स्वतःवर विश्वास ठेवणारे बऩवण्याचा तो एक प्रय़त्न होता, असे त्यांनी सांगितले.
वरपासून खालपर्यंत  सरकार काम करत नाही. ज्यांच्यासाठी धोरणे आखली जातात त्या नागरिकांचा व्यवस्थेतील सहभागही महत्वाचा आहे. निष्ठाबळ असणारी माणसे हीच शासनाची खरी शक्ती असते असे ते म्हणाले.
मिनिमम गवर्नमेंट अँड मॅक्झिमम गवर्नन्स याची सिध्दता हाच सध्याच्या वातावरणात नोकरशाहीची भूमिका असायला हवी असंही त्यांनी सांगितले. नागरिकांच्या जीवनात किमान हस्तक्षेप आणि सर्वसामान्य माणसाचे सबलीकरण या दृष्टीने नोकरशाहीचे काम असले पाहिजे असे ते म्हणाले.
देशाच्या आत्मनिर्भर होण्याच्या प्रयत्नातील वोकल फॉर लोकल हा मंत्र लक्षात ठेवण्याचा सल्ला नागरी सेवेतील प्रशिक्षणार्थी अधिकाऱ्यांना पंतप्रधानांनी यावेळी दिला.B.Gokhale/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
सुक्ष्म, लघु आणि मध्यम उदयोग मंत्रालय
एमएसएमई/उद्यम नोंदणीच्या नवीन ऑनलाइन प्रणालीने पार केला 50 लाखांचा टप्पा
नवी दिल्ली, 28 सप्टेंबर 2021
केंद्रीय एमएसएमई मंत्रालयाने एमएसएमई/उद्यम नोंदणीची नवीन ऑनलाइन प्रणाली, 1 जुलै, 2020 पासून लागू केली. ही प्रणाली वेळ आणि तंत्रज्ञानाच्या कसोटीवर उतरली असून आतापर्यंत 50 लाखांहून अधिक एमएसएमईंनी इथे यशस्वीरित्या स्वतःची नोंदणी केली आहे. यामध्ये 47 लाखांहून अधिक सूक्ष्म संस्था आणि 2.7 लाख लघु एककांचा समावेश आहे.
एमएसएमई मंत्रालयाने एमएसएमईची व्याख्या आणि नोंदणी प्रक्रिया यात 1 जुलै, 2020 पासून सुधारणा केली आहे.
एमएसएमई/उद्यम नोंदणीसाठी एक नवीन पोर्टल देखील सुरू केले आहे. तेव्हापासून हे पोर्टल सुरळीत काम करत आहे. हया पोर्टलचे सीबीडीटी आणि जीएसटी नेटवर्क तसेच जीईएमसह प्रवाहीपणे एकत्रिकरण केले आहे. या एकत्रीकरणाद्वारे, आता एमएसएमईचे सर्व कामकाज कागदरहीत झाले आहे.
एमएसएमई मंत्रालय आणि इतर सरकारी संस्थांचा लाभ घेण्यासाठी जे उद्योग अद्याप नोंदणीकृत नाहीत त्यांनी स्वतःची नोंदणी करावी. नोंदणी विनामूल्य आहे आणि ती फक्त सरकारी पोर्टलवरच केली पाहिजे. उद्योजक कोणत्याही मदतीसाठी, जवळच्या डीआयसी किंवा चॅम्पीयन्सच्या नियंत्रण कक्षांशी संपर्क साधू शकतात किंवा https://champions.gov.in वर लिहून कळवू शकतात.
M.Chopade/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 212
पंतप्रधान कार्यालय
पंतप्रधान 3 जून रोजी उत्तर प्रदेश दौऱ्यावर
लखनौमध्ये 80,000 कोटींहून अधिक मूल्याच्या 1406 प्रकल्पांच्या तिसऱ्या  पायाभरणी समारंभाला पंतप्रधान उपस्थित राहणार
पंतप्रधान कानपूरच्या पारौंख गावात सार्वजनिक कार्यक्रमाला करतील संबोधित
नवी दिल्ली, 2 जून 2022
पंतप्रधान नरेंद्र मोदी 3 जून 2022 रोजी उत्तर प्रदेशच्या दौऱ्यावर जाणार आहेत. सकाळी 11 वाजता पंतप्रधान इंदिरा गांधी प्रतिष्ठान, लखनौ येथे पोहोचतील.तिथे ते उत्तरप्रदेश गुंतवणूकदार परिषदेच्या तिसऱ्या  पायाभरणी सोहळ्याला उपस्थित राहतील. दुपारी 1:45 च्या सुमाराला , पंतप्रधान कानपूरच्या पारौंख गावात पोहोचतील, तिथे ते माननीय राष्ट्रपती रामनाथ कोविंद यांच्यासोबत पाथरी माता मंदिराला भेट देतील.त्यानंतर, दुपारी 2 च्या सुमाराला , ते डॉ. बी.आर. आंबेडकर भवनाला भेट देतील, त्यानंतर 2:15 वाजता मिलन केंद्राला भेट देतील.हे केंद्र माननीय राष्ट्रपतींचे वडिलोपार्जित घर आहे, जे सार्वजनिक वापरासाठी दान करण्यात आले आणि त्याचे रूपांतर समुदाय केंद्र  मध्ये करण्यात आले. त्यानंतर ते दुपारी 2:30 वाजता पारौंख गावात सार्वजनिक कार्यक्रमाला उपस्थित राहतील.
पायाभरणी समारंभा दरम्यान, पंतप्रधान 80,000 कोटी रुपयांपेक्षा जास्त मूल्याच्या 1406 प्रकल्पांची पायाभरणी करणार आहेत.या प्रकल्पांमध्ये कृषी आणि संलग्न, माहिती आणि तंत्रज्ञान आणि इलेक्ट्रॉनिक्स, सूक्ष्म, लघु आणि मध्यम उद्योग उत्पादन, नवीकरणीय ऊर्जा, औषोधोत्पादन , पर्यटन, संरक्षण आणि अवकाश , हातमाग आणि वस्त्रोद्योग इत्यादी विविध क्षेत्रांचा समावेश आहे. या समारंभाला देशातील उद्योग क्षेत्रातील दिग्गज उपस्थित राहणार आहेत.
29 जुलै 2018 रोजी पहिला पायाभरणी समारंभ आणि 28 जुलै 2019 रोजी झालेला दुसऱ्या पायाभरणी समारंभासह उत्तरप्रदेश गुंतवणूकदार परिषद 2018 ही 21 ते 22 फेब्रुवारी 2018 दरम्यान आयोजित करण्यात आली होती.पहिल्या पायाभरणी सोहळ्यादरम्यान, 61,500 कोटी रुपयांपेक्षा जास्त मूल्याच्या 81 प्रकल्पांची पायाभरणी करण्यात आली, तर दुसऱ्या पायाभरणी सोहळ्यात, 67,000 कोटी रुपयांहून अधिक गुंतवणूक असलेल्या 290 प्रकल्पांची पायाभरणी करण्यात आली.
G.Chippalkatti/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
वाणिज्य आणि उदयोग मंत्रालय
कॉपीराइट  नियम, 2021 अधिसूचित
नवीन नियम जबाबदारी आणि पारदर्शकतेला प्रोत्साहन देतील
नवी दिल्ली, 8 एप्रिल 2021
केंद्र सरकारने G.S.R. 225 दिनांक 30 मार्च 2021 राजपत्र अधिसूचनेद्वारे कॉपीराइट  नियम 2021 अधिसूचित केले आहे.
विद्यमान नियम इतर संबंधित कायद्यांच्या बरोबरीने आणण्याच्या उद्देशाने या सुधारणा केल्या आहेत. कॉपीराइट कार्यालयात दळणवळणाचे प्राथमिक साधन म्हणून डिजिटल युगातील तांत्रिक प्रगतीच्या अनुषंगाने सहज आणि निर्दोष अनुपालन सुनिश्चित करणे हा याचा उद्देश आहे. कॉपीराइट जर्नलच्या प्रकाशनासंदर्भात एक नवीन तरतूद समाविष्ट केली गेली आहे, ज्यायोगे अधिकृत राजपत्रातील प्रकाशनाची आवश्यकता दूर होईल. सदर जर्नल कॉपीराइट कार्यालयाच्या संकेतस्थळावर उपलब्ध असेल.
उत्तरदायित्व आणि पारदर्शकतेला प्रोत्साहित करण्यासाठी रॉयल्टीचे संकलन आणि वितरण करताना रॉयल्टी रकमेची वितरित न केलेली रक्कम आणि इलेक्ट्रॉनिक व शोधण्यायोग्य पेमेंट पद्धतींचा वापर करण्यासाठी नवीन तरतुदी आणल्या आहेत. कॉपीराइट सोसायटींच्या कामात पारदर्शकता आणण्यासाठी एक नवीन नियम लागू करण्यात आला आहे, त्याद्वारे कॉपीराइट संस्थांना प्रत्येक आर्थिक वर्षासाठी वार्षिक पारदर्शकता अहवाल तयार करणे आणि सार्वजनिक करणे आवश्यक आहे.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 292
आरोग्य आणि कुटुंब कल्याण मंत्रालय
आरोग्य मंत्रालय उच्च कोविड-19 मृत्यू दर असणाऱ्या जिल्ह्यांसोबत सतत समन्वय साधत आहे
मृत्युदर रोखण्यासाठी आणि कमी करण्यासाठी केंद्रीय सल्लागार आणि मार्गदर्शक तत्वांनी सुचविलेल्या उपायांचे पालन करण्याचा सल्ला
नवी दिल्ली, 7 ऑगस्ट 2020
कोविड-19 साथीच्या आजाराचे प्रभावी नियंत्रण आणि व्यवस्थापनासाठी केंद्र-राज्य समन्वित धोरणाचा एक भाग म्हणून, आरोग्य सचिव राजेश भूषण यांच्या अध्यक्षतेखाली एका उच्चस्तरीय आभासी बैठकीचे आयोजन करण्यात आले होते. अधिकाधिक कोविड-19 मृत्युदर असणाऱ्या जिल्ह्यांतील घटकांचे विश्लेषण करण्यासाठी आणि हा मृत्युदर कमी करण्यासाठी उपयायोजना शोधण्यासाठी जिल्हा आणि राज्य प्रशासनासोबत समन्वय साधण्याच्या उद्देशाने या बैठकीचे आयोजन करण्यात आले होते.
चार राज्यांतील 16 जिल्हे त्यामध्ये गुजरातमधील अहमदाबाद आणि सूरत; कर्नाटकातील बेळगावी, बंगळुरू शहरी भाग, कलबुर्गी आणि उडुपी; तामिळनाडूमधील चेन्नई, कांचीपुरम, रानीपेट, थेनी, तिरुवल्लूर, तिरुचिराप्पल्ली, तूतीकोरिन आणि विरुधनगर; तेलंगणामध्ये हैदराबाद व मेदचल मलकाजगिरी यांचा समावेश आहे. उच्च मृत्यू दरा व्यतिरिक्त,भारतातीलएकूण सक्रीय रुग्णांपैकी 17% सक्रिय रुग्ण या जिल्ह्यांमध्ये आहेत तसेच दररोज मोठ्या संख्येने नवीन रुग्णांची नोंद होत आहे; प्रती दशलक्ष लोकांमागे सर्वात कमी चाचणीचे प्रमाण आणि सर्वाधिक बाधित रुग्णांची पुष्टी या जिल्ह्यांमध्ये होत आहे.
कोविड-19 चे रूग्ण आणि इतरांमधील रुग्ण विशेषत: गर्भवती महिला, वृद्ध आणि मुले यांच्यामधील मृत्युच्या प्रमाणाला आळा घालण्यासाठी आरोग्य मंत्रालयाने जारी केलेलं सल्लामसलत, मार्गदर्शक तत्त्वे आणि क्लिनिकल ट्रीटमेंट प्रोटोकॉलचे पालन करून त्यांची सुनिश्चित अंमलबजावणी करण्याचा सल्ला या जिल्ह्यांना देण्यात आला आहे.
रुग्णवाहिकांची वेळेवर उपलब्धता सुनिश्चित करण्याव्यतिरिक्त, चाचणी प्रयोगशाळांच्या पूर्ण क्षमतेचा वापर सुनिश्चित करणे, प्रति दशलक्ष लोकसंख्येच्या चाचण्या वाढविणे आणि कोरोना बाधितांची टक्केवारी कमी करण्याचा सल्ला राज्यांना देण्यात आला.राज्यांना अंदाजित खाटा आणि ऑक्सिजनची उपलब्धता आणि आवश्यकता यांचे विश्लेषण आणि वेळेत योजना करण्याचा सल्लाही देण्यात आला. आरोग्यसेवा कामगारांमध्ये संसर्ग नियंत्रित करण्यासाठी चांगल्या संसर्ग प्रतिबंध आणि नियंत्रण पद्धती सुनिश्चित करणे अत्यंत आवश्यक असल्याचे त्यांच्या निदर्शनास आणून दिले.M.Iyengar/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 137
अर्थ मंत्रालय
खेळ, कोडी आणि कॉमिक्सच्या माध्यमातून मुलांमध्ये कर साक्षरता पसरवण्याचा आयकर विभागाचा उद्देश
मुंबई | 12 जून 2022
CBDT अर्थात केंद्रीय प्रत्यक्ष कर मंडळाने मजकुरावर आधारित साहित्य, जनजागृती चर्चासत्रे आणि कार्यशाळा यांच्या पलीकडे जाऊन कर साक्षरता पसरवण्यासाठी एक अभिनव दृष्टिकोन स्वीकारला आहे. कर आकारणीशी संबंधित संकल्पना मांडण्यासाठी त्यांनी बोर्ड गेम्स, कोडी अशी विविध उत्पादने आणली आहेत. या उपक्रमाची सुरुवात केंद्रीय अर्थमंत्री निर्मला सीतारामन यांनी केली. पणजी, गोवा येथे आझादी का अमृत महोत्सव आयकॉनिक वीकचा समारोप समारंभात उपस्थित विद्यार्थ्यांमध्ये त्यांनी या उत्पादनांच्या पहिल्या सेटचे वाटपही केले. पुढची 25 वर्षे हा अमृत काळ असेल आणि नव भारताला आकार देण्यासाठी युवक महत्त्वाची भूमिका बजावतील, असे त्यांनी यावेळी सांगितले.
CBDT ने आणलेली नवीन उत्पादने खालीलप्रमाणे आहेत:
साप, शिडी आणि कर: या बोर्ड गेममध्ये कर आणि आर्थिक व्यवहाराशी संबंधित चांगल्या आणि वाईट सवयींचा परिचय होतो. चांगल्या सवयींना शिडीद्वारे पुरस्कृत केले जाते आणि वाईट सवयींना साप दंड करतात.
बिल्डिंग इंडिया : हा सहयोगी खेळ पैसे देण्याची महत्त्वाची संकल्पना मांडतो.
पायाभूत सुविधा आणि सामाजिक प्रकल्पांवर आधारित 50 मेमरी कार्ड वापरून हा खेळ खेळला जातो. कर आकारणी सहयोगी आहे आणि स्पर्धात्मक नाही हा संदेश हा खेळ देतो.
इंडिया गेट - 3D कोडे : या गेममध्ये 30 तुकड्यांचा समावेश आहे, प्रत्येकामध्ये माहिती आहे. कर आकारणीशी संबंधित विविध अटी आणि संकल्पनांबद्दलचे तुकडे एकत्र जोडलेल्यावर इंडिया गेटची त्रि-आयामी रचना तयार होते. जो कर निर्माण करतो. हे कर राष्ट्रबांधणीत चांगले योगदान देतात असा संदेश त्यातून मिळतात.
डिजिटल कॉमिक बुक्स - आयकर विभागाने या उपक्रमात लॉट पॉट कॉमिक्स सोबत सहकार्य केले आहे.
मुले आणि तरुणांमध्ये उत्पन्न आणि कर आकारणीच्या संकल्पनांबद्दल जागरूकता पसरवणे यासाठी ही पुस्तके तयार केली आहेत. मोटू-पतलूच्या प्रचंड लोकप्रिय कार्टून पात्रांनी त्यांच्या आकर्षक संवादांमधून हे संदेश दिले आहेत.
आयकर विभागाची कार्यालये भारतभर पसरली आहेत. त्यामुळे
ही उत्पादने सुरुवातीला आयकर विभागाच्या नेटवर्कद्वारे शाळांमध्ये वितरित केली जातील. या खेळांचे पुस्तकांच्या दुकानातून वितरण करण्याच्या प्रस्तावावरही चर्चा सुरू आहे.
केंद्रीय लोकसेवा आयोग
यूपीएससीचे नवनियुक्त अध्यक्ष, प्रा.  प्रदीप जोशी यांनी केंद्रीय मंत्री डॉ जितेंद्र सिंह यांची घेतली भेट
नवी दिल्ली, 9 ऑगस्ट 2020
केंद्रीय लोकसेवा आयोगाचे  नवनियुक्त अध्यक्ष, प्रा.  प्रदीपकुमार जोशी यांनी आज केंद्रीय ईशान्य प्रदेश विकास , पंतप्रधान कार्यालय, कार्मिक, सार्वजनिक तक्रारी, निवृत्तिवेतन, अणु उर्जा आणि अवकाश राज्यमंत्री  डॉ जितेंद्र सिंह यांची भेट घेतली.
शुक्रवारी या प्रतिष्ठित आयोगाचे प्रमुख म्हणून कार्यभार सांभाळल्यानंतर जोशी यांची मंत्र्यांबरोबर ही पहिली बैठक होती.
प्राध्यापक जोशी हे उल्लेखनीय कारकीर्द असलेले प्रख्यात शिक्षणतज्ज्ञ आहेत, या संदर्भात त्यांनी राष्ट्रीय शैक्षणिक नियोजन व प्रशासन संस्था  चे संचालक, छत्तीसगढ लोकसेवा आयोगाचे अध्यक्ष आणि मध्य प्रदेश लोकसेवा आयोगाचे अध्यक्ष यांसह अनेक महत्त्वाच्या जबाबदाऱ्या पार पाडल्या आहेत. कानपूर विद्यापीठातून 1981 मध्ये वाणिज्य विषयात पीएच.डी. घेतल्यानंतर प्रख्यात शिक्षणतज्ज्ञ आणि संशोधक म्हणून त्यांनी विविध विद्यापीठे आणि राष्ट्रीय संस्थांमध्ये 28 वर्षांहून अधिक काळ अध्यापन केले.
डॉ. जितेंद्र सिंह यांनी यूपीएससीचे अध्यक्ष म्हणून यशस्वी आणि सफल कार्यकाळाच्या शुभेच्छा देत विश्वास व्यक्त केला की प्रा. जोशी यांची शैक्षणिक पार्श्वभूमी आणि विद्वान विचारांचा आयोगाच्या कामकाजावर सकारात्मक प्रभाव पडेल.
B.Gokhale/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 88
पंचायती राज मंत्रालय
स्वातंत्र्याच्या अमृत महोत्सवाचा भाग म्हणून हर घर तिरंगा कार्यक्रमाअंतर्गत केंद्रीय पंचायती राज राज्यमंत्री कपिल मोरेश्वर पाटील येत्या 12 ऑगस्टला पुणे येथील आगाखान पॅलेस आणि मेहता नैसर्गिक उपचार केंद्र  येथे राष्ट्रध्वज फडकविणार
नवी दिल्ली, 10 ऑगस्ट 2022
स्वातंत्र्याच्या अमृतमहोत्सवाचा भाग म्हणून, भारतीय स्वातंत्र्याची 75 वर्षे साजरी करण्यासाठी सुरु केलेल्या “हर घर तिरंगा अभियान” कार्यक्रमात, केंद्रीय पंचायती राज राज्यमंत्री कपिल मोरेश्वर पाटील येत्या 12 ऑगस्टला पुणे येथील आगाखान पॅलेस हे ऐतिहासिक स्मारक आणि डॉ.मेहता यांचे नैसर्गिक उपचार केंद्र  येथे भेट देऊन राष्ट्रध्वज फडकविणार आहेत. या कार्यक्रमात त्यांच्या हस्ते स्वातंत्र्यसैनिक, त्यांचे कुटुंबीय तसेच शहीदांच्या कुटुंबियांचा सन्मान करण्यात येईल तसेच या दोन्ही ऐतिहासिक ठिकाणी स्वातंत्र्य संग्रामातील नायकांना श्रद्धांजली वाहण्यात येईल.
स्वातंत्र्याच्या अमृतमहोत्सवी सोहोळ्याचा भाग म्हणून असे ठरविण्यात आले आहे की हर घर तिरंगा अभियान कार्यक्रमाअंतर्गत विविध मान्यवर 11 ते 15 ऑगस्ट दरम्यान देशातील स्वातंत्र्य चळवळीशी संबंधित असलेल्या 400 महत्त्वाच्या ठिकाणांना भेट देतील. पुण्याचा आगाखान पॅलेस आणि डॉ.मेहता यांचे नैसर्गिक उपचार केंद्र  यांचा देखील यात समावेश आहे. राज्यमंत्री कपिल पाटील यांच्या उपस्थितीत होणाऱ्या या कार्यक्रमांना संसद सदस्य तसेच आमदार आणि इतर स्थानिक नेत्यांसह अनेक मान्यवर सहभागी होतील.
पुण्याच्या आगाखान पॅलेसला भारताच्या स्वातंत्र्य चळवळीत महत्त्वाचे स्थान आहे कारण स्वातंत्र्य चळवळीदरम्यान 9 ऑगस्ट 1942 ते 6 मे 1944 या कालावधीत महात्मा गांधी, त्यांच्या पत्नी कस्तुरबा गांधी, सचिव महादेवभाई देसाई तसेच मीराबेन, प्यारेलाल नायर, सरोजिनी नायडू आणि डॉ. सुशीला नायर यांना या ठिकाणी स्थानबद्ध करण्यात आले होते.
एनआयएन अर्थात राष्ट्रीय निसर्गोपचार संस्था महाराष्ट्रात पुणे येथे “बापू भवन” या ऐतिहासिक ठिकाणी वसलेली आहे. त्याकाळी ही संस्था “निसर्ग उपचार दवाखाना आणि आरोग्यभवन” या नावाने डॉ.दिनशॉ के. मेहता यांच्यातर्फे चालविली जात होती. गांधीजींनी वर्ष 1945 आणि 1947 दरम्यान एनआयएन संस्थेला सात वेळा भेट दिली आणि तेथे एकूण 156 दिवस वास्तव्य केले.
S.Kulkarni/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 142
माहिती आणि प्रसारण मंत्रालय
नवरात्रोत्सव साजरा करा प्रसारभारतीसह
सणाच्या पार्श्वभूमीवर विशेष कार्यक्रम, थेट प्रसारण आणि बरेच काही
नवी दिल्ली, 5 ऑक्टोबर 2021
सणांच्या हंगामाच्या प्रारंभी लोक नवरात्रीच्या उत्सवासाठी सज्ज होत आहेत. प्रसारभारती नेटवर्क उत्सवाचा आनंद द्विगुणीत करण्याकरता तुमच्यासाठी विशेष कार्यक्रम, थेट प्रसारण आणि बरेच काही घेऊन येत आहे. तुमच्या उत्सवाचा एक भाग होण्यासाठी, दूरदर्शन आणि आकाशवाणी बरेचसे - भक्ती आणि मनोरंजनपर आकर्षक कार्यक्रम प्रसारित करणार आहे.
नवरात्रीच्या संपूर्ण काळात, दूरदर्शन आपल्यासाठी देशभरातील विविध ठिकाणांहून दुर्गा पूजा आणि आरतीचे थेट प्रसारण दाखवणार आहे. यामध्ये कोलकात्यातील प्रसिद्ध 'महालय' आणि तिरुपतीतील श्री वेंकटेश्वरस्वामी नवरात्री ब्रह्मोत्सवम यांचा समावेश आहे. तुम्ही दूरदर्शनवर अयोध्या इथून अयोध्या की रामलीला थेट पाहू शकता. 6 ते 15 ऑक्टोबर दरम्यान, रामचरितमानसचे दररोज 2 भाग डीडी नॅशनलवर प्रसारित केले जातील.
|
|
Name of the Programme
|
|
Period
|
|
Time
|
|
Aarti - Live from Chattarpur Mandir
|
|
From 6th – 15th Oct 2021
|
|
06.00
|
|
Aarti - Live from Jhandewalan Mandir
|
|
From 6th – 15th Oct 2021
|
|
06:30
|
|
Mahalaya from Kolkata
|
|
On 6th Oct 2021
|
|
07.00 to 08.00
|
|
Kumkuma Puja and Alankaram of Kanaka Durga Devi - Live from Vijayawada
|
|
From 7th - 11th Oct 2021
|
|
07.00
|
|
Durga Puja Live from Kolkata
|
|
From 12th - 15th Oct 2021
|
|
06.30 to
08.00
|
|
Ramcharitmanas - 2 episodes
|
|
From 6th- 15th Oct 2021
|
|
08:00
|
|
Shri Venkateswara Swamy Navratri Brahmotsavams – Live from Tirupati
|
|
From 8th- 15th Oct 2021
|
|
09:00
|
|
Ramcharitmanas - 2 episodes
|
|
From 6th – 15th Oct 2021
|
|
14:00
|
|
Repeat of Morning Aarti of Jhandewalan and Chattarpur Mandir
|
|
From 6th – 15th Oct 2021
|
|
15.00
|
|
Feature films on the occasion of Durgotsav
|
|
From 8th – 15th Oct 2021
|
|
16.00
|
|
Ayodhya ki Ramleela - Live from Ayodhya
|
|
From 6th – 15th Oct 2021
|
|
19.00
to 22.00
देशभरातील आकाशवाणीच्या व्यापक विशाल नेटवर्कच्या माध्यमातून विविध ठिकाणांहून नवरात्री विशेष कार्यक्रम प्रसारित केले जाणार आहेत. 6 ऑक्टोबर रोजी महालयाच्या निमित्ताने इंद्रप्रस्थ, एफएम गोल्ड आणि आकाशवाणी बातम्या 247 वर सकाळी 4 ते 5:30 या वेळेत हिंदी/संस्कृतमध्ये विशेष कार्यक्रम ‘महिषासुरमर्दिनी’ प्रसारित केला जाईल. 'महिषासुरमर्दिनी'ची बंगाली आवृत्ती एफएम रेनबो नेटवर्क आणि राजधानी वाहिनीवर प्रसारित केली जाईल.
आकाशवाणी आणि दूरदर्शनवरील हे सर्व दृकश्राव्य कार्यक्रम प्रसारभारतीच्या न्यूजऑनएअर ॲपवर उपलब्ध असतील आणि आमच्या यूट्यूब चॅनेलवर याचे थेट-प्रसारण देखील होईल.
NewsOnAir ॲप डाउनलोड करण्यासाठी खालील क्यूआर कोड स्कॅन करा - दूरदर्शन आणि आकाशवाणीवरील सर्व नवरात्री संबंधित कार्यक्रमांसाठी आणि प्रसारणासाठी एकमेव ठिकाण.
S.Tupe/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 200
संरक्षण मंत्रालय
रॉयल नेदरलँड नौदलाच्या कमांडरांची पश्चिम नौदल विभाग मुख्यालयाला भेट
मुंबई, 24 ऑक्टोबर, 2021
रॉयल नेदरलँड नेव्हीचे कमांडर ऍडमिरल रेने टास यांनी दिनांक 22 ऑक्टोबर 21 रोजी मुंबईतील पश्चिम नौदल विभागाच्या मुख्यालयाला भेट दिली आणि पीव्हीएसएम, एव्हीएसएम, व्हीएसएम, एडीसी, फ्लॅग ऑफिसर कमांडिंग-इन-चीफ व्हाइस एडमिरल आर हरी कुमार,यांच्याशी चर्चा केली.
वेस्टर्न नेव्हल कमांडच्या यूके कॅरियर स्ट्राइक ग्रुप 21 चा एक भाग म्हणून कोकण शक्ती-21 या जहाजासोबत ह्या सरावात भाग घेणाऱ्या रॉयल नेदरलँड्स नौदलाच्या एच एन एल एम एस एव्हरस्टेनजहाजाचे मुंबईत आगमन झाल्याच्या पार्श्वभूमीवर त्यांनी ही भेट दिली आहे.
या चर्चेसंवादादरम्यान, दोन्ही ॲडमिरल्सनी प्रादेशिक स्थैर्य वाढवण्याचे मार्ग आणि पध्दती यावर चर्चा केली, कारण समुद्रमार्गे जगभरात होणाऱ्या व्यापाराचा मोठा हिस्सा इंडो-पॅसिफिक प्रदेशातून होतो. त्यांनी दोन्ही नौदलांमधील वाढत्या सहकार्याला बळकटी देण्यासाठी उपलब्ध असलेल्या विविध पध्दतींचाही अंदाज घेतला.
त्यानंतर, ऍडमिरल रेने तास यांनी, रॉयल नेदरलँड नेव्हीच्या चमूसह, आयएनएस कोचीला भेट दिली. फ्लीट ऑपरेशन्स ऑफिसर कमोडोर आदित्य हारा आणि आयएनएस कोचीचे कमांडिंग ऑफिसर
कॅप्टन हिमाद्री बोस यांनी त्यांचे जहाजावर स्वागत केले. शिष्टमंडळाने जहाजाच्या सभोवताली एक मार्गदर्शित फेरफटका मारला, त्यावेळी त्यांना जहाजाच्या क्षमता आणि कार्यवाहीबद्दल अवगत करण्यात आले.
गृह मंत्रालय
केंद्रीय गृह आणि सहकारमंत्री अमित शाह यांनी आज नवी दिल्ली येथील “सदैव अटल” स्मारकावर माजी पंतप्रधान भारत रत्न अटल बिहारी वाजपेयी यांना वाहिली आदरांजली
अटलजींची देशभक्ती, कर्तव्यनिष्ठा आणि समर्पित वृत्ती नेहमीच आपल्याला देशसेवेसाठी प्रेरित करेल.
भारतीय राजकारणाचे मेरुमणी अटलजींचे आयुष्य देशाला पुन्हा सर्वोच्च वैभव प्राप्त करून देण्यासाठी समर्पित होते.
त्यांच्या नेतृत्वाखाली विकास आणि सुशासनाच्या नव्या युगाचा पाया घालून त्यांनी भारताच्या क्षमतेची जगाला जाणीव करून दिली आणि जनतेमध्ये देशाभिमानाची भावना निर्माण केली.
आज अटलजींच्या जयंतीनिमित्त त्यांना अभिवादन
केंद्रीय गृह आणि सहकारमंत्री अमित शाह यांनी आज नवी दिल्ली येथील “सदैव अटल” स्मारकावर माजी पंतप्रधान भारत रत्न अटल बिहारी वाजपेयी यांना आदरांजली वाहिली.
आपल्या ट्वीटमध्ये अमित शाह म्हणाले की अटलजींची देशभक्ती, कर्तव्यनिष्ठा आणि समर्पित वृत्ती नेहमीच आपल्याला देशसेवेसाठी प्रेरित करेल. भारतीय राजकारणाचे मेरुमणी अटलजींचे आयुष्य देशाला पुन्हा सर्वोच्च वैभव प्राप्त करून देण्यासाठी समर्पित होते, असे केंद्रीय गृहमंत्री अमित शाह यांनी सांगितले. त्यांच्या नेतृत्वाखाली विकास आणि सुशासनाच्या नव्या युगाचा पाया घालून त्यांनी भारताच्या क्षमतेची जगाला जाणीव करून दिली आणि जनतेमध्ये देशाभिमानाची भावना निर्माण केली, असे त्यांनी सांगितले. आज त्यांच्या जयंती निमित्त मी त्यांना अभिवादन करत आहे.
रस्ते वाहतूक आणि महामार्ग मंत्रालय
मुंबईत आयोजित हरित हायड्रोजन कॉन्क्लेव्ह जीएच 2चे केंद्रीय मंत्री नितीन गडकरी यांच्य हस्ते उद्घाटन
प्रदूषण कमी करण्यासाठी आर्थिक व्यवहार्यतेच्या दृष्टीने किफायतशीर इंधन पर्याय अत्यंत आवश्यक - केंद्रीय मंत्री नितीन गडकरी
मुंबई, 25 मे 2023
वाहनांमुळे मोठ्या प्रमाणात होणारे प्रदूषण लक्षात घेता, हे प्रदूषण कमी करण्यासाठी आर्थिक व्यवहार्यतेच्या दृष्टीने किफायतशीर इंधन पर्याय शोधणे आणि त्याचा वापर करणे अत्यंत आवश्यक आहे, असे आवाहन केंद्रीय रस्ते वाहतूक आणि महामार्ग मंत्री नितीन गडकरी यांनी केले. मुंबईत हायड्रोजनच्या क्षेत्रात काम करणाऱ्या एनसर्कल सर्व्हिसेसच्या वतीनें आयोजित हरित हायड्रोजन कॉन्क्लेव्ह जीएच 2 चे उद्घाटन केल्यानंतर गडकरी बोलत होते.
बायो सीएनजी, हरित हायड्रोजन सारख्या पर्यायी इंधनांमुळे प्रदूषण कमी व्हायला मदतच तर होतेच यासह इंधन खर्चतही मोठी बचत होते याकडे त्यांनी लक्ष वेधले. ही इंधने लोकांना किफायतशीर दरात उपलब्ध करून देण्याची जबाबदारी या क्षेत्रातील संबंधितांची असून या इंधनांच्या वापराबाबत सामान्य नागरिकांमध्ये जाणीव जागृती होते आवश्यक असल्याचे गडकरी यांनी सांगितले. हरित हायड्रोजनची किंमत जास्त असेल, तर ते उपयुक्त ठरणार नाही त्यामुळे हे दर कमी राहतील याकडे संबंधितांनी लक्ष देण्याचे आवाहन त्यांनी केले. आपल्याकडे मोठ्या प्राणात कचरा निर्माण होतो त्यातून संपत्ती निर्माण करण्यासाठी पुढाकार घेतला पाहिले असे ते म्हणाले.
प्रदूषणासह जिवाश्म इंधनांची होणारी लाखो कोटींची आयात ही देखील चिंतेची बाब आहे. देशात हवेसह पाणी आणि ध्वनी प्रदूषणाची समस्यां मोठी आहे त्यामुळे आयातीला पर्याय देणारी, किफायतशीर, प्रदूषण मुक्त आणि पर्यावरण स्नेही स्वदेशी उत्पादनांची अधिकाधिक निर्मिती झाल्यास आत्मनिर्भर भारताचा आणि पाच ट्रिलियन डॉलर्स अर्थव्यवस्थेचा दृष्टीकोन लवकरात लवकर प्रत्यक्षात येईल असा विश्वास नितीन गडकरी यांनी व्यक्त केला. आपण औष्णिक ऊर्जा, जल विद्युत, पवन उर्जा इत्यादींवर खूप वेगाने काम करत आहोत पण त्याच वेळी आपण अणु ऊर्जेकडे देखील लक्ष ठेवले पाहिले असे गडकरी यांनी नमूद केले. तंत्रज्ञानासह अन्य बाबींचा विचार करताना तळागाळासह ग्रामीण भागाकडेही लक्ष केंद्रित केले पाहिले असे ते म्हणाले.कृषी आणि ऊर्जा क्षेत्र ही काळाची गरज आहे. जर आपण शेतीला तंत्रज्ञानाची जोड दिली आणि शेतीला उर्जा क्षेत्राशी जोडले तर आपण अनेक रोजगार निर्माण करू शकतो, असे गडकरी म्हणाले.
यावेळी जपान, जर्मनी आणि नॉर्वे चे प्रतिनिधी आणि महावाणिज्यदूत यांच्यासह या क्षेत्रातले मान्यवर उपस्थित होते.PIB Mumbai | Jaydevi PS/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 49